CELEX: 62015FN0007
Language: hu
Date: 2015-01-21 00:00:00
Title: F-7/15. sz. ügy: 2015. január 21 –én benyújtott kereset – ZZ és társai kontra Bizottság

16.3.2015   
            
            
               HU
            
            
               Az Európai Unió Hivatalos Lapja
            
            
               C 89/47
            
         2015. január 21–én benyújtott kereset – ZZ és társai kontra Bizottság
   (F-7/15. sz. ügy)
   (2015/C 089/57)
   Az eljárás nyelve: francia
   
      Felek
   
   
      Felperesek: ZZ és társai (képviselők: L. Levi, A. Blot ügyvédek)
   
      Alperes: Bizottság
   
      A jogvita tárgya és leírása
   
   Az éves útiköltségnek a felpereseket megillető, az Európai Unió tisztviselői személyzeti szabályzatának és az Európai Unió egyéb alkalmazottaira vonatkozó alkalmazási feltételeknek a módosításáról szóló 2013. október 22-i parlamenti és tanácsi rendelettel módosított tisztviselők személyzeti szabályzata VII. mellékletének 8. cikke szerinti megtérítése iránti jogosultságot megállapító határozatok, valamint a 2015-től évente meghozandó határozatok megsemmisítése és a Bizottságnak a felperesek származási helyükre való éves utazásának a fent hivatkozott – a tisztviselők személyzeti szabályzata módosításának hatálybalépését megelőzően alkalmazott – rendelkezés alapján számított, valós költségeinek megtérítésére való kötelezése.
   
      Kereseti kérelmek
   
   
               —
            
            
               A Közszolgálati Törvényszék semmisítse meg útiköltségeknek a – 2014. január 1-jétől hatályos – Európai Unió tisztviselői személyzeti szabályzata VII. mellékletének 8. cikke szerinti megtérítése iránti, a felpereseket megillető jogosultságot megállapító határozatot, amely határozat először a 2014. június 12-én közölt, 2014. június havi illetményelszámolásukból derült ki;
            
         
               —
            
            
               a Közszolgálat Törvényszék semmisítse meg az összes, e rendelkezés alapján 2015-től évente meghozandó határozatot;
            
         
               —
            
            
               a Közszolgálati Törvényszék, amennyiben szükséges, semmisítse meg a panaszukat elutasító 2014. október 15-i határozatot;
            
         
               —
            
            
               a Közszolgálati Törvényszék kötelezze az alperest a felperesek származási helyükre való éves utazásának a fent hivatkozott – a 2014-es új személyzeti szabályzat hatálybalépését megelőzően alkalmazott – rendelkezés alapján számított, valós költségei megtérítésére, az említett összeget 2014. június 12-től az így járó összeg kifizetésének napjáig számított, az adott időszakban az Európai Központi Bank által a fő finanszírozási tevékenységei során alkalmazott, három százalékponttal növelt kamatlábának megfelelő mértékű késedelmi kamattal kell növelni;
            
         
               —
            
            
               a Közszolgálati Törvényszék az alperest kötelezze az összes költség viselésére.